મુંબઈની રિયલ એસ્ટેટ માર્કેટમાં ગયા વષ્ોર્ નવાં ઘરોના વેચાણમાં આશરે ૪૦ ટકા જેટલો ઘટાડો થયો છે. એમાં હવે પછી આખા વરસ દરમ્યાન દસ ટકા જેવો સુધારો નોંધાય એવી સંભાવના છે. જોકે ચોક્કસ વિસ્તારો સિવાય પ્રૉપર્ટીના ભાવમાં કોઈ ઘટાડો થવાનાં એંધાણ વર્તાતાં નથી. પ્રૉપર્ટી માર્કેટનાં જાણકાર સાધનોની માહિતી મુજબ ડીસીઆર (ડેવલપમેન્ટ કન્ટ્રોલ રેગ્યુલેશન)ના સુધારા ઉપરાંત બાંધકામખર્ચ તેમ જ ધિરાણખર્ચ વધી જતાં આ વરસે પ્રૉપર્ટીના ભાવ હજી વધી શકે છે, પરંતુ ઘટવાની સંભાવના નહીંવત્ છે. એમ છતાં ૨૦૧૧ના એપ્રિલથી અત્યાર સુધીમાં નવાં ઘરોના વેચાણમાં થયેલા નોંધપાત્ર ઘટાડાને પગલે સાઉથ મુંબઈમાં નેપિયન સી રોડ, તાડદેવ, ઑપેરા હાઉસ અને પેડર રોડ જેવા વિસ્તારોમાં પ્રૉપર્ટીના ભાવ છથી સાત ટકા; વરલી, પ્રભાદેવી અને લોઅર પરેલ જેવા સેન્ટ્રલ મુંબઈના ભાગમાં ભાવ આઠથી દસ ટકા ઘટવાની શક્યતા જણાવાય છે.